smcproject/ml-wiki-sentences huggingface dataset:
സമയം പുരോഗമിക്കുമ്പോൾ പി.എച്. സന്തുലിതാവസ്ഥ കാത്തുസൂക്ഷിക്കുവാനുള്ള ഉമിനീരിന്റെ കഴിവു കൊണ്ടും, ഉമിനീരിൽ അലിഞ്ഞു ചേർന്ന ധാതു അയോണുകളുടെ പ്രവർത്തനഫലമായും പി.എച്. സന്തുലിതാവസ്ഥയിൽ എത്തുന്നു.
ഇതിന് രണ്ട് മണിക്കൂറോളം സമയമെടുക്കുന്നു - അതായത് അമ്ല പരിസ്ഥിതിയിൽ വിധേയമാകുന്ന ഓരോ പ്രക്രിയയിലും പല്ലിൽ നിന്ന് അലിഞ്ഞ് പോകുന്ന ധാതുക്കൾ രണ്ട് മണിക്കൂറോളം അലിഞ്ഞ അവസ്ഥയിൽ തുടരുന്നു.
അമ്ല പരിതഃസ്ഥിതിയിൽ പല്ലിന്റെ നശീകരണം നടക്കുന്നതിനാൽ  പ്രസ്തുത സമയത്തെ അത്യന്തം ആശ്രയിച്ചാണ് ദന്തക്ഷയം പുരോഗമിക്കുന്നത്.
ഭക്ഷണ രീതികളിൽ പുളിപ്പിക്കാവുന്ന പഞ്ചസാരകളുടെ അളവ് കൂടുതലും, ശുചീകരണ മാർഗ്ഗങ്ങളുടെ ആഭാവത്തിലും, പല്ല് വായിലേക്കു കിളിർത്തു വന്ന് ഏതാനും ദിവസങ്ങൾക്കകം തന്നെ ദന്തക്ഷയ പ്രക്രിയ ആരംഭിക്കുന്നു.
ഫ്ലൂറൈഡ് ചികിത്സകൾ ഈ പ്രക്രിയയുടെ വേഗം കുറയ്ക്കുന്നു എന്ന് തെളിയിക്കപ്പെട്ടിട്ടുണ്ട്.
രണ്ട് പല്ലുകളുടെ ഇടയിൽ രൂപപ്പെടുന്ന ദന്തക്ഷയം (പ്രോക്സിമൽ കേരീസ്) സ്ഥിരദന്തങ്ങളിലെ ഇനാമെലിലൂടെ ഏകദേശം നാലു വർഷങ്ങൾ കൊണ്ട് പൂർണ്ണമായി കടക്കുന്നു.
വേരുകളെ പൊതിഞ്ഞ സിമെന്റം ഇനാമെലിനോളം ധാതുസമ്പത്തില്ലാത്തതും ദൃഡമല്ലാത്തതുമയതു കൊണ്ട് വേരുകളെ ബാധിക്കുന്ന ദന്തക്ഷയ പ്രക്രിയ ഇനാമെലിനെക്കാൾ 2.5 മടങ്ങ് വേഗത്തിൽ പുരോഗമിക്കുന്നു.
തീവ്രമായ അവസ്ഥകളിൽ പല്ലുകൾ കിളിർത്ത് ഏതാനും മാസങ്ങൾക്കകം തന്നെ പല്ലുകളിൽ ദ്വാരങ്ങൾ രൂപപ്പെടുന്നു.
ഉദാഹരണത്തിന്; മുലക്കുപ്പികളിൽ നിന്ന് മധുരപാനീയങ്ങൾ സ്ഥിരമായി കുടിക്കുന്ന കുട്ടികളിൽ.
മറ്റ് പ്രധാന ഘടകങ്ങൾ
ഭക്ഷണശേഷം വായ്‌ക്കുള്ളിലെ പരിതഃസ്ഥിതിയുടെ അമ്ലത്വം കുറച്ച് പി.എച്. മൂല്യം സന്തുലിതാവസ്ഥയിൽ സൂക്ഷിക്കുന്നതിന് ഉമിനീർ വളരെ പ്രധാന പങ്ക് വഹിക്കുന്നു.
പ്രത്യ്യേകിച്ച് സബ്-മാൻഡിബുലാർ, പരോട്ടിഡ് ഗ്രന്ഥികളിൽ നിന്നുള്ള ഉമിനീർ ഉത്പാദനം കുറയുന്ന രോഗാവസ്ഥകളിൽ വ്യാപകമായി ദന്തക്ഷയം സംഭവിക്കുന്നതിനുള്ള സാദ്ധ്യതകൾ വളരെ കൂടുതലാണ്.
ഉദാഹരണത്തിന്; ജോഗ്രൻസ് സിണ്ഡ്രോം (Sjogrens syndrome) തരം ഒന്ന്, തരം രണ്ട് പ്രമേഹം , സാർക്കോയിഡോസിസ് അല്ലർജി യ്ക്ക് ഉപയോഗിക്കുന്ന ആന്റൈ-ഹിസ്റ്റമൈൻ ഔഷധങ്ങൾക്കും മാനസികരോഗങ്ങൾക്ക് ഉപയോഗിക്കുന്ന ചില ഔഷധങ്ങൾക്കും, വ്യാപകമായി ദുർവിനിയോഗം ചെയ്യുന്ന ആംഫീറ്റമൈൻ വിഭാഗത്തിലെ ഉത്തേജക ഔഷധങ്ങൾക്കും ഉമിനീർ സ്രാവം കുറ്യ്ക്കുവാനോ ഇല്ലാതെയാക്കുവാനോ കഴിയും.
കഞ്ചാവിലെ സക്രിയ ഘടകമായ ടെട്രഹൈഡ്രോ കന്നബിനോൾ എന്ന തന്മാത്രയ്ക്കും പൂർണ്ണമായും ഉമിനീർ സ്രാവം നിർത്തുവാനുള്ള കഴിവുണ്ട്.
അമേരിക്കൻ ഐക്യനാടുകളിൽ ഇന്ന് പ്രചാരത്തിലുള്ള 60% ഔഷധങ്ങൾക്കും ഉനിനീർ സ്രാവം കുറയ്ക്കുന്ന പാർശ്വഫലമുണ്ട്.
അണു വികിരണ അർബുദ ചികിത്സയിൽ കഴുത്തും തലയും ഉൾപ്പെടുമ്പോൾ ഉമിനീർ ഗ്രന്ഥികളിലെ കോശങ്ങൾക്ക് പുനഃസ്ഥാപിക്കാനാകാത്ത നാശം സംഭവിക്കുന്നതിനാൽ, ഇങ്ങനെയുള്ളവരിൽ ദന്തക്ഷയം കൂടുതൽ പ്രകടമാണ്.
പുകയിലയുടെ ഉപയോഗം ദന്തക്ഷയം സംഭവിക്കുന്നതിന് കാരണമായേക്കാം.
ചവയ്ക്കുവാനുപയോഗിക്കുന്ന പുകയിലയിൽ പലപ്പോഴും സ്വാദുവർദ്ധിപ്പിക്കുന്നതിനായി ചേർക്കുന്ന പഞ്ചസാരകൾ ദന്തക്ഷയത്തിനുള്ള സാധ്യത് വർദ്ധിപ്പിക്കുന്നു.
മോണരോഗങ്ങൾ ബാധിക്കുന്നതിനുള്ള പ്രധാന കാരണങ്ങളിലൊന്ന് പുകയിലയുടെ ഉപയോഗമാണ്.
മോണരോഗം ബാധിച്ച പല്ലുകൾ എല്ലിന്റെയുള്ളിൽ നിന്ന് പുറത്തേക്ക് നീണ്ടു വരുന്നു.
വേരിനെ ആവരണം ചെയ്യുന്ന സിമെന്റം ഇനാമെലിനെക്കാൾ 2.5 മടങ്ങ് വേഗത്തിൽ നശിപ്പിക്കപ്പെടുന്നു.
ഇനാമെലിനെ ബാധിക്കുന്ന ദന്തക്ഷയവും പുകയില ഉപയോഗവുമായി പ്രത്യക്ഷമായ ബന്ധങ്ങളില്ലയെങ്കിലും വേരിനെ ബാധിക്കുന്ന ദന്തക്ഷയവുമായി ബന്ധങ്ങളുണ്ട്.
ഗർഭസ്ഥശിശുക്കളും നവജാത ശിശുക്കളും ഏതെങ്കിലും വിധത്തിൽ ഈയവുമായി സമ്പർക്കം പുലർത്തിയാൽ ദന്തക്ഷയം ബാധിക്കുവാനുള്ള സാധ്യത വർദ്ധിക്കുന്നു.
ഈയം കൂടാതെ ഇരുസംയോജക ബന്ധനമുള്ള കാൽസ്യം അയോണിന്റെ സമാന വൈദ്ദ്യൂത ചാർജ്ജും, അയീണിക ആരവുമുള്ള കണികകൾ; ഉദാഹരണത്തിന് കാഡ്മിയം പോലെയുള്ള കണികകൾ പല്ലിൽ കാണുന്ന കാൽസ്യം അയോണുകളെ അനുകരിക്കുന്നതിനാൽ ഇവ ദന്തക്ഷയം ബാധിക്കുവാനുള്ള സാദ്ധ്യത വർദ്ധിപ്പിക്കുന്നു.
ഉമിനീരിൽ കാണുന്ന അയഡീൻ ദന്തക്ഷയത്തിന്റെ പുരോഗതിയിൽ ഒരു പ്രധാന പങ്കു വഹിക്കുന്നു.
ഉമിനീരിൽ പെരോക്സിഡേസ് രാസാഗ്നിയും ധാരാളം അയഡൈഡുകളും ഉണ്ട്.
ക്ഷതം സംഭവിച്ചിട്ടില്ലാത്ത പല്ലിന്റെ എല്ലാഭാഗത്തേക്കും അയഡീൻ പ്രവേശിക്കുന്നു.
അയഡീന്റെ അണുനാശക കഴിവാണ് പ്രധാനമായും ദന്തക്ഷയം കുറയ്ക്കുന്നത് എന്ന് ചില ഗവേഷകർ വിശ്വസിക്കുന്നു.
കൂടാതെ കോശങ്ങളൂടെ ആയുസ്സു വർദ്ധിപ്പിക്കുവാൻ അയഡീനുള്ള കഴിവും ഒരു കാരണമാണ്.
രോഗശാസ്ത്രം പിറ്റ് ആന്റ് ഫിഷർ ദന്തക്ഷയം പുരോഗമിക്കുന്ന രീതി ഇനാമലും ഡെന്റിനും സന്ധിക്കുന്നിടത്ത് പാദങ്ങൾ സന്ധിക്കുന്ന രണ്ട് ത്രികോണങ്ങളെ അനുസ്മരിപ്പിക്കുന്നു..
ദത്ത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു കുടുംബത്തിൽ അനന്തരാവകശികളില്ലാതെയാകുകയാണെന്നു ബോദ്ധ്യപ്പെടുമ്പോൾ ആ കുടുംബത്തിന്റെ സാമ്പത്തിക-സാമൂഹ്യാവകാശങ്ങൾക്ക് തുടർച്ച നിലനിർത്താനും സ്വത്തുക്കൾ അന്യാധീനപ്പെട്ടുപോകാതിരിക്കാനും, കുടുംബത്തിന്റെ തുടർച്ച ഉറപ്പാക്കാനുമായി സമാനസ്ഥിതിയിലുള്ള  മറ്റേതെങ്കിലും കുടുംബത്തിൽനിന്ന് ഒരു വ്യക്തിയെ അവകാശിയായി നിശ്ചയിച്ച് കൊണ്ടുപോരുന്നതിനെ ദത്ത് എന്ന് പറയുന്നു.
മുൻകാലങ്ങളിൽ  രാജവംശങ്ങളിലും ബ്രാഹ്മണകുടുംബങ്ങളിലുമാണ് ദത്തിന്ന് കൂടുതൽ പ്രചാരമുണ്ടായിരുന്നത്.
ഇക്കാലത്ത് സന്താനസൗഭാഗ്യമില്ലാത്തവർ അനാഥാലയങ്ങളിൽ നിന്നും കുട്ടികളെ ദത്തെടുക്കുന്ന രീതിയും നിലവിലുണ്ട്.
തിവാള ഇംഗ്ലീഷ് വിലാസം https://ml.wikipedia.org/wiki/Kunala
തിവാള മൗര്യൻ , മൗര്യ രാജകുമാരൻ , മൗര്യചക്രവർത്തിയായിരുന്ന മഹാനായ അശോകനു റാണി കൗർവ്വകിയിൽ ജനിച്ച പുത്രൻ.
തിവാളയെ കൂടാതെ ഒരു പുത്രി കൂടി കൗവ്വകിയിൽ അശോകനു ജനിച്ചിരുന്നു.
ബാല്യത്തിൽ തന്നെ കുട്ടി മരിച്ചു പോയി.
അശോകനെ ബുദ്ധമതത്തിലേക്ക് ആകർഷിപ്പിക്കുന്നതിലും ധർമ്മപ്രചാരണം നടത്തിക്കുന്നതിലും മുഖ്യപങ്കു വഹിച്ചവരിൽ പ്രഥമസ്ഥാനിയം തിവാളയുടെ മാതാവായ കൗർവ്വകിയ്ക്കാണ് .
Ashoka further states that on her advice, he was embarking on a series of welfare measures for the people.
മറ്റുപത്നിമാരുടെയും മക്കളുടെയും പേരുകൾ ശിലാശാസനങ്ങളിൽ പ്രതിപാദിച്ചിട്ടില്ല എന്നുള്ളതും ഏടുത്തു പറയേണ്ട പ്രത്യേകതയാണ്.
ബാല്യം, തക്ഷശിലാ ഭരണാധികാരി
കൗർവ്വകി തിവാളയ്ക്കു ജന്മം കൊടുത്തത് പാടലീപുത്രയിലാണന്നു കരുതുന്നു.
അശോകന്റെ പ്രിയപുത്രനായാണ് തിവാള മൗര്യനെപറ്റി ചരിത്രം കുറിച്ചിരിക്കുന്നത്.
അശോകന്റെ കാലത്ത് അദ്ദേഹം പുത്രനെ തക്ഷശിലയുടെ ഭരണാധികാരിയാക്കിയിരുന്നു.
മഹാറാണി ദേവിയിൽ ജനിച്ച തന്റെ മൂത്തപുത്രൻ മഹേന്ദ്രനെ തന്റെ പിന്തുടർച്ചവകാശിയായി അശോകൻ കരുതിയിരുന്നെങ്കിലും മഹേന്ദ്രനു രാജാധികാരത്തിൽ ഒട്ടും മോഹമില്ലന്നു മനസ്സിലാക്കിയ അശോകൻ തന്റെ അന്തരവകാശിയായി കണ്ടത് തിവാള രാജകുമാരനെയാണ്.
പക്ഷെ അശോകന്റെ അവസാനകാലത്ത് കുണാല രാജകുമാരൻ രാജ്യാധികാരം അവകാശപ്പെടുകയും അശോകൻ കുണാലയുടെ പുത്രൻ സമ്പ്രതിയെ തന്റെ അന്തരവകാശിയായി പ്രഖ്യാപിക്കുകയുമായിരുന്നു.
അതിനാൽ തിവാളയ്ക്ക് മഗധയുടെ രാജ്യാധികാരം ലഭിച്ചില്ല.
തിർത്ത, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് തിർത്ത.
2011 ലെ ഇന്ത്യൻ കാനേഷുമാരി വിവരമനുസരിച്ച് തിർത്ത ൽ 35 വീടുകൾ ഉണ്ട്.
ആകെ ജനസംഖ്യ 190 ആണ്.
ഇതിൽ 102 പുരുഷന്മാരും 88 സ്ത്രീകളും ഉൾപ്പെടുന്നു.
തിർത്ത ലെ സാക്ഷരതാ നിരക്ക് 79.47 ശതമാനമാണ്.
തിർത്ത ലെ 6 വയസ്സിനു താഴെയുള്ള കുട്ടികളുടെ എണ്ണം 18 ആണ്.
ഇത് തിർത്ത ലെ ആകെ ജനസംഖ്യയുടെ 9.47 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 50 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 45 പുരുഷന്മാരും 5 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 32 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 14 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 35 - - ജനസംഖ്യ 190 102 88 കുട്ടികൾ (0-6) 18 9 9 പട്ടികജാതി 39 19 20 പട്ടിക വർഗ്ഗം 0 0 0 സാക്ഷരത 79.47 % 55.63 % 44.37 % ആകെ ജോലിക്കാർ 50 45 5 ജീവിതവരുമാനമുള്ള ജോലിക്കാർ 16 14 2 താത്കാലിക തൊഴിലെടുക്കുന്നവർ 7 6 1 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
തിൽക മാഞ്ചി
ബീഹാറിലെ സാന്താൾ വിഭാഗത്തിൽ ജനിച്ച തിൽക മാഞ്ചി ബ്രിട്ടീഷുകാർക്കെതിരേ സായുധസമരം നയിച്ച ആദിവാസി  നേതാവാണ് (ജ: 1850 ജനു 11- മ:1884 ?) ) /ref .
ബാബാ തിൽക മാഞ്ചി എന്നും അദ്ദേഹം വിളിക്കപ്പെടുന്നു.
ബാല്യകാലത്തെക്കുറിച്ച് അധികം വിവരങ്ങൾ ലഭ്യമല്ല.
ഗംഗയുടേയും ബ്രഹ്മപുത്രയുടേയും മദ്ധ്യത്തിലുള്ള കാനനമേഖലകൾ കേന്ദ്രീകരിച്ചായിരുന്നു തിൽകയുടെ പ്രവർത്തനം.
അനേകം ആദിവാസികൾ തിൽകയുടെ നേതൃത്വത്തിൽ ബ്രീട്ടീഷുകാർക്കെതിരേ അണിചേർന്നു.
1884 ജനുവരി 16 നു ഭാഗല്പൂരിൽ വച്ച് ബ്രീട്ടീഷ്കാർക്കെതിരേ രൂക്ഷമായ ആക്രമണം അഴിച്ചുവിട്ടു.
ബ്രിട്ടീഷ്കാരനായ ക്ലീവ്ലൻഡ് ഈ പോരാട്ടത്തിൽ കൊല്ലപ്പെട്ടത് ബ്രിട്ടീഷുകാരെ നടുക്കി.
കനത്ത പ്രത്യാക്രമണത്തിൽ 388 ആദിവാസിപ്പോരാളികൾ കൊല്ലപ്പെടുകയും ചെയ്തു.
ബ്രീട്ടിഷുകാർ തീർത്ത കനത്ത ഉപരോധത്തിൽ അകപ്പെട്ടുപോയ തിൽക ബ്രിട്ടീഷുകാരുടെ ക്രൂരമർദ്ദനത്തെത്തുടർന്ന് കൊല്ലപ്പെടുകയാണുണ്ടായത്.
ഒരു ദശകത്തോളം ജന്മഭൂമിയുടെ സ്വാതന്ത്ര്യത്തിനുവേണ്ടിപ്പോരാടിയ തിൽകയ്ക്ക് പോരാട്ടത്തിൽ ഭാര്യയെയും നാല് സഹോദരന്മാരെയും നഷ്ടപ്പെട്ടു.
പ്രധാന കണ്ണികൾ Tilka Manjhi Aka Jabra Paharia Tilka Manjhi - The Freedon Fighter Archived 2013-10-04 at the Wayback Machine .
Santhals Tribe - History of Santhals The Brave Santhal Tribe of Bangladesh അവലംബം
തിഷ്യരക്ഷ തിഷ്യരക്ഷ
സാമ്രാട്ട് അശോകന്റെ മുഖ്യപത്നിയായ അസന്ധിമിത്ര 240CE-ൽ മരിച്ചതിനുശേഷം അവളുടെ പ്രിയപ്പെട്ട വേലക്കാരി തിഷ്യരക്ഷ അശോകനെ പരിപാലിച്ചു.
അവളുടെ ചാരുത, നൃത്തം, സൗന്ദര്യം എന്നിവയാൽ അവൾ അശോകനെ ആകർഷിച്ചുവെന്ന് പറയപ്പെടുന്നു.
അടുത്തതായി, അശോകൻ അവളെ തന്റെ വെപ്പാട്ടിയാക്കുകയും തിഷ്യരക്ഷയെ മുഖ്യ രാജ്ഞിയായി ഉയർത്തുകയും ചെയ്തുവെന്ന് വിശ്വസിക്കപ്പെടുന്നു.
തിഷ്യരക്ഷയും സാമ്രാട്ട് അശോകനും തമ്മിലുള്ള പ്രായവ്യത്യാസം വളരെ വലുതായിരുന്നു.
മഗധ സിംഹാസനത്തിന്റെ അവകാശിയായി കരുതപ്പെടുന്ന അശോകന്റെ പുത്രനായ കുനാലയിൽ - തിഷ്യരക്ഷ ആകർഷിക്കപ്പെട്ടുവെന്ന് വിശ്വസിക്കപ്പെടുന്നു.
എന്നിരുന്നാലും, അക്കാലത്തെ രാജ്യത്തിലെ അവളുടെ സ്ഥാനം കാരണം കുനാല അവളെ തന്റെ അമ്മയായി കണക്കാക്കി.
തിഷ്യരക്ഷയ്ക്ക് ഈ തിരസ്കരണം അംഗീകരിക്കാൻ കഴിഞ്ഞില്ല, ഇതാണ് തിഷ്യരക്ഷയെ ഏറ്റവും കൂടുതൽ ആകർഷിച്ച കുനാലയെ അവൾ അന്ധനാക്കിയത്.
കുനാലയോടുള്ള തിഷ്യരക്ഷയുടെ ആകർഷണം രണ്ട് ബംഗാളി നോവലുകളിൽ എഴുതിയിട്ടുണ്ടെന്നതൊഴിച്ചാൽ ചരിത്രപരമായ തെളിവുകളൊന്നുമില്ലെങ്കിലും, അശോകവദനയുടെ അഭിപ്രായത്തിൽ, അശോകന്റെ അനുമാനാവകാശിയായ കുനാലയെ അന്ധനാക്കിയതിന് ഉത്തരവാദി തിഷ്യരക്ഷയാണെന്ന് അറിയാം
തീ ഇംഗ്ലീഷ് വിലാസം https://ml.wikipedia.org/wiki/Fire An outdoor fire using wood The ignition and extinguishing of a pile of wood shavings
വസ്തുക്കൾ കത്തുകയെന്ന ഓക്സീകരണപ്രക്രിയ(ജ്വലനരാസക്രിയ)യെ പൊതുവേ അഗ്നി അഥവാ തീ എന്നു പറയുന്നു.
ഇതു നടക്കുമ്പോൾ അത്യുന്നതതാപനിലയിലുള്ള വാതകങ്ങൾ തീവ്രമായ പ്രകാശോർജ്ജത്തോടെ പുറത്തുവരുന്നതിനെ അഗ്നിജ്വാല എന്നു പറയുന്നു.
ജ്വാല ഇല്ലാതേയും വസ്തുക്കളിൽ തീ സജീവമായി നിൽക്കാം.
ജ്വലിക്കപ്പെടുന്ന പദാർത്ഥത്തിനനുസരിച്ച്, അതിലെ ഘടകവസ്തുക്കൾക്കനുസരിച്ച് അഗ്നിജ്വാലയുടെ വർണവും തീവ്രതയും വ്യത്യാസപ്പെടുന്നു.
അതുപോലെ ജ്വലനത്തിന്റെ തീവ്രതക്കും ബഹുമുഖതക്കും വേഗത്തിനുമനുസരിച്ച് തീ ആളിക്കത്തുകയോ ശാന്തമായി ജ്വലിക്കുകയോ ചെയ്യുന്നു.
ഓക്സിജനും മറ്റുവസ്തുക്കളും തമ്മിൽ ചൂടും വെളിച്ചവും ഉളവാകുന്നവിധം ദ്രുതഗതിയിൽ നടക്കുന്ന രാസപ്രവർത്തനം എന്നും അഗ്നിയെ നിർവചിക്കാം.
അഗ്നിശമനോപകരണം, പൊടി ചീറ്റി തീ കെടുത്തുന്നത് രസതന്ത്രം
ഫ്രഞ്ചുകാരനായ ലാവോസിയേ എന്ന രസതന്ത്രജ്ഞനാണ് 1783-ൽ ഈ രാസസംയോഗത്തെപ്പറ്റി ശാസ്ത്രീയപഠനം നടത്തിയത്.
വായുവിലുള്ള പ്രധാനവാതകങ്ങളിൽ ഒന്നാണ് ഓക്സിജൻ .
പല പദാർഥങ്ങളും ചൂടുപിടിക്കുമ്പോൾ ഓക്സിജനുമായി അതിവേഗം രാസപ്രവർത്തനം നടക്കാറുണ്ട്.
രാസപ്രവർത്തനം തുടർന്നുകൊണ്ടുപോകുന്നതിനോ വർദ്ധിപ്പിക്കുന്നതിനോ പര്യാപ്തമായ ചൂട് ഉളവാക്കുന്ന പ്രക്രിയയെ തീയ് എന്നു പറയുന്നു.
ഇതിനെ ശാസ്ത്രീയമായി ജ്വലനം എന്നോ ദഹനം എന്നോ പറയാം.
ദഹനത്തിന്നു വിധേയമാകാതെ അവശേഷിക്കുന്ന പദാർഥമാണ് ചാരം .
ഉദ്ദേശപൂർവമായ തീയ് ഉണ്ടാക്കുന്ന പദാർഥങ്ങളെ ഇന്ധനം എന്നും, ഇന്ധനം മുഴുവൻ കത്താതെ തീയ് അമർന്നുപോകുമ്പോൾ അവശേഷിക്കുന്നതിനെ കരി എന്നും ജ്വാലയില്ലാതെത്തന്നെ തീ സജീവമായിരിക്കുന്ന ഇന്ധനഖണ്ഡങ്ങളെ കനൽ എന്നും, കത്തുന്നതുകൊണ്ടുണ്ടാകുന്ന പുകയിൽനിന്ന് അടിയുന്ന ധൂളികളെ കരിപ്പൊടി (soot) എന്നും പറയുന്നു.
അഗ്നി (തീയ്)യുണ്ടാകാനുള്ള പ്രധാന ഹേതുക്കൾ ഇന്ധനം , താപം , ഓക്സിജൻ എന്നീ "ത്രിമൂർത്തികളാണ്.
ഇതിലേതെങ്കിലുമൊന്നിന്റെ അഭാവത്തിൽ (ശോഷണത്തിൽ) അഗ്നി ശമിപ്പിയ്ക്കപ്പെടും.
താപം മൂലം ഇന്ധനത്തിന്റെ ( മരം , കടലാസ് , വയ്ക്കോൽ , മണ്ണെണ്ണ ) ഊഷ്മാവ് വർദ്ധിയ്ക്കുന്നു.
ഒരു പരിധി കഴിയുമ്പോൾ ഇന്ധനത്തിൽ നിന്നുത്ഭവിയ്ക്കുന്ന ബാഷ്പം , അന്തരീക്ഷത്തിലുള്ള ഓക്സിജനുമായി കലർന്ന് അതിന്റെ ജ്വലന ഊഷ്മാവിൽ (flash point) എത്തുകയും തീയ് കത്തിപ്പിടിയ്ക്കുകയും ചെയ്യുന്നു.
ഇന്ധനം മരംപോലുള്ള ഖരവസ്തുവാണെങ്കിൽ താപോർജ്ജം മൂലം അവയിലെ വൻ തന്മാത്രകൾ വിഘടിച്ച് ചെറിയ തന്മാത്രകളായി ബാഷ്പാവസ്ഥയിലെത്തുകയും മേൽ പറഞ്ഞ പ്രതിഭാസം നടക്കുകയും ചെയ്യുന്നതാണ്.
അഗ്നിമൂലമുണ്ടാകുന്ന അധിക താപം വസ്തുവിന്റെ തുടർന്നുള്ള വിഘടനത്തെ എളുപ്പമാക്കുകയും അഗ്നി ശക്തമായിത്തീരുകയും ചെയ്യുന്നു.
അതുകൊണ്ട് തീയ് ഒരു സ്വത്വരിത (auto accelerated) പ്രതിഭാസമായി കണക്കാക്കപ്പെടുന്നു.
അഗ്നിയും, ജ്വാലയും പരസ്പരം ബന്ധപ്പെട്ടുകിടക്കുന്നു.
ജ്വാലയിലാണ് പ്രധാനരാസപ്രവർത്തനങ്ങൾ നടക്കുന്നത്.
അതിലൊന്ന് ഓക്സീകരണമാണ്.
തദ്വാര ലഭ്യമാകുന്ന താപംമൂലം തന്മാത്രകൾ സ്വതന്ത്രറാഡിക്കലുകളേയും (free radicals) അയോണുകളെയും ജനിപ്പിക്കുന്നു.
ജ്വാലയിൽ ഇവ ദ്രുതരാസപ്രവർത്തനത്തിലേർപ്പെടുന്നു.
ഈ പ്രവർത്തനങ്ങളുടെ വേഗതയും താപജനന കഴിവും അനുസരിച്ച് ജ്വാലയുടെ ഊഷ്മാവിൽ ഏറ്റക്കുറച്ചിൽ കാണിക്കും.
അത്യോഷ്മാവിലുള്ള ജ്വാലകൾ നീലനിറത്തിലും മദ്ധ്യോഷ്മാവിലുള്ളവ മഞ്ഞനിറത്തിലും അതിൽ കുറഞ്ഞത് പുകയോടു കൂടിയ മഞ്ഞനിറത്തിലുമാകാം.
ഊഷ്മാവസ്ഥയനുസരിച്ചും ജ്വാലയിലെ തന്മാത്രഘടനയനുസരിച്ചും പല തരംഗദൈർഘ്യം ഉള്ള വികിരണങ്ങൾ ജ്വാലയിൽ നിന്ന് പുറപ്പെടുന്നു.
ജ്വാല വിവിധ നിറങ്ങളിൽ കാണപ്പെടുന്നതിനു ഇതാണ് കാരണം.
ചില പ്രത്യേക രാസവസ്തുക്കൾ ജ്വാലയിൽ ചേർത്താൽ യഥേഷ്ടം അതിന്റെ നിറം മാറും (ഉദാഹരണത്തിന് ബേരിയത്തിന്റെ സംയുക്തങ്ങൾ പച്ചനിറം തരുന്നു).
ചരിത്രം തീ കത്തുമ്പോൾ കരിയും പുകയും സൃഷ്ടിക്കപ്പെടുന്നു
അതിപുരാതനകാലം മുതലേ മനുഷ്യന് അത്യന്താപേക്ഷിതമായ ഒന്നാണ് അഗ്നി .
500,000 വർഷം മുമ്പുതന്നെ പീക്കിങ് മനുഷ്യൻ എന്നു പറയപ്പെടുന്ന വർഗം തീയ് ഉപയോഗിച്ചിരുന്നതായി കണ്ടുപിടിച്ചിട്ടുണ്ട്.
അഗ്നിയുടെ ഉപയോഗം കണ്ടെത്താത്ത ഒരു മനുഷ്യസംസ്കാരവും ഇന്നേവരെ അറിവായിട്ടില്ല.
പ്രാചീന മനുഷ്യൻ  കാട്ടുതീയിൽ നിന്നുമാണ് തീപകർന്ന് സൂക്ഷിക്കാൻ ശ്രമിച്ചത്.
ഇന്ദ്രജാലംകൊണ്ടാണ് അഗ്നിയെ ആദ്യമായി ഭൂമിയിലേക്ക് കൊണ്ടുവന്നതെന്ന് ചില പ്രാചീന കല്പിതകഥകളിൽ പരാമർശിച്ചുകാണുന്നു.
രണ്ടു മരക്കഷണങ്ങൾ തമ്മിലുരച്ചു തീയുണ്ടാക്കുകയായിരുന്നു ഏറ്റവും പ്രാകൃതമായ മാർഗം.
പരപ്പുള്ള ഒരു മരക്കഷണത്തിൽ തുളയിടുന്ന ഉപകരണംപോലെ (തമര്) മരക്കമ്പുവച്ച് കറക്കിയാൽ എളുപ്പത്തിൽ തീയുണ്ടാക്കാം.
അരണിച്ചെടിയുടെ കമ്പുകൾ കൂട്ടിയുരച്ചും തീയുണ്ടാക്കാം.
ചരിത്രാതീതകാലത്തെ അപരിഷ്കൃതജനത ഇത്തരം ഉപകരണങ്ങൾ തീയുണ്ടാക്കാൻ ഉപയോഗിച്ചിരുന്നു.
ഓസ്ട്രേലിയയിലെ ആദിവാസികൾ ഇമ്മാതിരിയുള്ള ഉപകരണങ്ങൾ നിർമിച്ചുപയോഗിച്ചിരുന്നു എന്നതിനു തെളിവുകളുണ്ട്.
രണ്ടു കരിങ്കൽകഷണങ്ങൾ തമ്മിലുരച്ചു തീയുണ്ടാക്കുന്നതാണ് മറ്റൊരു മാർഗം.
കരിങ്കല്ല് ഇരുമ്പിൽ ഉരച്ചും തീയുണ്ടാക്കാമെന്ന് പില്ക്കാലത്ത് കണ്ടുപിടിക്കയുണ്ടായി.
പ്രാചീന ഗോത്രങ്ങൾക്കിടയിൽ തീ കെടുത്താതെ വളരെ ബഹുമാനത്തോടെ സൂക്ഷിച്ചിരുന്നു.
പിന്നീട് ആരാധനാലയങ്ങളിൽ കെടാവിളക്കുകൾ സൂക്ഷിച്ചു വന്നു.
പിന്നീട് തീകല്ലുകൾ തമ്മിലുരച്ച് തീയുണ്ടാക്കാൻ തുടങ്ങി.
ഉൻമധ്യമായ കാചമോ (convex lens) അവതലദർപ്പണമോ (concave mirror) സൂര്യപ്രകാശത്തിനഭിമുഖമായി പിടിച്ച് സൂര്യരശ്മി കേന്ദ്രീകരിക്കുന്ന ബിന്ദുവിൽ പഞ്ഞി , കടലാസ് മുതലായ കത്തുന്ന പദാർഥങ്ങൾ വച്ചാൽ അവ ആദ്യം പുകയുന്നതും പിന്നീട് തീയ് പിടിക്കുന്നതും കാണാം.
ഈ ജ്വലനവിദ്യ പ്രാചീന യവനൻമാർക്ക് അറിയാമായിരുന്നു.
ഇപ്പോഴും ഒളിമ്പിക് മത്സരക്കളികൾക്കുള്ള വിശുദ്ധാഗ്നിശിഖ ഗ്രീസ്സിലെ ഒളിമ്പിയയിൽ വച്ചു കൊളുത്തിവരുന്നത് ഈ മാർഗ്ഗം ഉപയോഗിച്ചാണ്.
ലോഹങ്ങൾ നിലവിൽ വന്നതോടെ ഇവ തമ്മിലുരസി ഉണ്ടാക്കുന്ന തീപൊരിയിൽനിന്ന് തീയുണ്ടാക്കി.
രാസവസ്തുക്കൾ ഉപയോഗിച്ച് തീയുണ്ടാക്കാൻ തുടങ്ങിയിട്ട് രണ്ട് നൂറ്റാണ്ടുകളേ ആയുള്ളു.
തീപ്പെട്ടിക്കോലിനു അറ്റത്തുള്ള രാസവസ്തു ഒരു അമ്ലത്തിൽ മുക്കിയാണ്‌ ആദ്യം തീയുണ്ടാക്കിയത്.
മഞ്ഞ ഫോസ്ഫറസ് കണ്ടുപിടിച്ചതോടെ എവിടെ ഉരച്ചാലും കത്തുന്ന തീപ്പെട്ടിക്കോലുകൾ ഉണ്ടാക്കാൻ തുടങ്ങി.
സുരക്ഷ കുറവ് കാരണം ഇതിൻറെ നിർമ്മാണം നിർത്തലാക്കി.
ഇന്നത്തെ തീപ്പെട്ടികോലുകൾ രണ്ട് ഫ്രഞ്ചുകാർ ചേർന്ന് നിർമ്മിക്കുകയും ചെയ്തു.
പ്രാചീനകാലത്ത് കെട്ടുകഥകളിലും പുരാണങ്ങളിലും പിന്നീട് തത്ത്വചിന്താപരമായ സിദ്ധാന്തങ്ങളിലും സാഹിത്യകൃതികളിലും വിശുദ്ധിയുടെ പ്രതീകമായി അഗ്നി പ്രകീർത്തിതമായിട്ടുണ്ട്.
മണ്ണ്, വായു , ജലം , അഗ്നി എന്നീ നാലു മൂലകങ്ങൾകൊണ്ടാണ് പ്രപഞ്ചം സൃഷ്ടിക്കപ്പെട്ടിരിക്കുന്നതെന്നു ഗ്രീക്കുകാർ വിശ്വസിച്ചിരുന്നതായി കരുതപ്പെടുന്നു.
ഇന്ത്യയിൽ പ്രാചീന കാലത്ത് പഞ്ചഭൂതങ്ങളിൽ ഒന്നായി അഗ്നിയെ കണക്കാക്കിയിരുന്നു.
അതുപോലുള്ള മറ്റുരാജ്യങ്ങളിലും ഈ വിശ്വാസം വ്യാപിച്ചു.
മനുഷ്യസംസ്കാരവുമായി ബന്ധപ്പെട്ട മന്ത്രവാദം , മതം , തുടങ്ങിയ വിശ്വാസമണ്ഡലങ്ങളിലെന്നല്ല ശാസ്ത്രരംഗത്തും അഗ്നിക്ക് അനിഷേധ്യമായ പ്രാധാന്യം ലഭിച്ചിട്ടുണ്ട്.
സൂര്യൻ ഒരു അഗ്നികുണ്ഡമാണെന്ന് മനുഷ്യൻ വിശ്വസിച്ചിരുന്നു.
സൂര്യനിൽനിന്നാണ് എല്ലാ ഊർജവും ഭൂമിക്കു ലഭിക്കുന്നതെന്ന ശാസ്ത്രതത്ത്വം ഇന്നു പരക്കെ അംഗീകരിക്കപ്പെട്ടിട്ടുണ്ട്.
എന്നാൽ സൂര്യൻ തന്നെ അഗ്നിയാണ് എന്ന സങ്കല്പം അശാസ്ത്രീയമാണ്.
സൂര്യനിൽനിന്നു ഭൂമിയിലേയും മറ്റും പദാർഥങ്ങൾ ആർജിച്ചുവച്ചിട്ടുള്ള ഊർജ്ജം ഓക്സീകരണം (oxidation) എന്ന രാസപ്രക്രിയയിലൂടെ മോചിക്കപ്പെടുകയും അഗ്നിയുണ്ടാകയും ചെയ്യുന്നു എന്നതാണ് വാസ്തവം.
തീപ്പെട്ടിയിൽ, പ്രധാനമായി പൊട്ടാസ്യംക്ളോറേറ്റ്, കത്തുന്ന പദാർഥങ്ങളുമായി ഉരസുമ്പോഴാണ് ഓക്സീകരണം നടക്കുകയും തീയ് ഉണ്ടാകുകയും ചെയ്യുന്നത്.
തീപ്പെട്ടിക്കോൽ
ഇന്നത്തെ തീപ്പെട്ടിക്കോലിൻറെ അറ്റത്ത് ഗന്ധകവും പൊട്ടാസ്യം ക്ലോറേറ്റും ചേർന്ന മിശ്രിതമാണ്‌.
പെട്ടിയുടെ വശങ്ങളിൽ ചുവന്ന ഫോസ്ഫറസും ഉണ്ട്.
അഗ്നിശമനവും പ്രതിരോധവും കെട്ടിടങ്ങൾക്ക് തീ പിടിക്കുമ്പോൾ
അനിയന്ത്രിതമായ അഗ്നിബാധ തടയുന്നതിനായി മിക്ക വികസിത പ്രദേശങ്ങളിലും അഗ്നിശമന സേവനങ്ങൾ ലഭ്യമാക്കുന്നു.
അഗ്നിശമന ഉപകരണങ്ങൾ, ജലവിതരണ സ്രോതസ്സുകൾ, തുടങ്ങിയവ ഉപയോഗിച്ച്  പരിശീലനം സിദ്ധിച്ച അഗ്നിശമനസേനാനികളാണ് ഇത് ചെയ്യുന്നത്.
ചിത്രശാല തീ ജ്വാല തീ നന്നായി കത്തുന്നു ആളിക്കത്തുന്ന തീ തീയുടെ ശാന്തമായ രൂപം കൊല്ലന്റെ ഉല - ഇരുമ്പ് ചുട്ടുപഴുപ്പിക്കാൻ ഉപയോഗിക്കുന്നു.
പ്രായോഗിക ഉപയോഗങ്ങൾ
Fire is or has been used: For light, heat (for cooking, survival and comfort), and protection As a weapon of warfare , especially during ancient and medieval times .
For fire-stick farming ശവസംസ്കാരത്തിന് വെൽഡിംഗിന് ആഘോഷങ്ങളിൽ For back-burning in fighting fires For controlled burn-offs for preventing wildfires For burn-offs to clear land for agriculture or for promoting new growth For recreational use as a campfire or bonfire For making bees come out to collect honey ആധാരങ്ങൾ
ബാഹ്യകണ്ണികൾ Wikimedia Commons has media related to Fire .
How Fire Works at HowStuffWorks അഗ്നി യഥാര്‌ഥത്തിൽ എന്താണ്?
(from The Straight Dope ) On Fire , an Adobe Flash -based science tutorial from the NOVA (TV series) Early human fire mastery revealed BBC article on archaeological discoveries Flames in microgravity Archived 2004-02-15 at the Wayback Machine .
Spiral flames in microgravity Archived 2010-03-19 at the Wayback Machine .
moebuildingcontrol.co.uk - UK Guidance on fire safety codes and fire engineering Smokey Bear- Prevent Wildfires Fun Uses with Fire with a Rubens' Tube Firefighting Tactics Archived 2009-02-14 at the Wayback Machine .
Today's Plan is Tomorrow's Action
തിവാരെ ഡാം തകർച്ച
17°36′00″N 73°41′41″E ﻿ / ﻿ 17.600043°N 73.694721°E ﻿ / 17.600043; 73.694721 ﻿ ( Tiware )
2019 ജൂലൈ 2 ന്, ഇന്ത്യയിലെ മഹാരാഷ്ട്ര സംസ്ഥാനത്തെ രത്നഗിരി ജില്ലയിലെ തിവാരെ അണക്കെട്ട് കനത്ത മഴയെ തുടർന്ന് തകർന്നു.
അണക്കെട്ട് തകർന്നതിന്റെ ഫലമായി അണക്കെട്ടിന് താഴെയുള്ള ഗ്രാമങ്ങൾ വെള്ളത്തിനടിയിലായി.
ഈ ദുരന്തത്തിൽ കുറഞ്ഞത് 19 പേർ മരിക്കുകയും നാല് പേരെ കാണാതാവുകയും ചെയ്തു.
അണക്കെട്ട് തകർച്ച
79.8 മീറ്റർ (260 അടി) ഉയരവും 500 മീറ്ററോളം നീളവുമുള്ള അണക്കെട്ടിന് 20 ലക്ഷം ക്യുബിക് മീറ്റർ ജലം വാഹകശേഷിയുള്ള റിസർവോയറും ഉണ്ടായിരുന്നു.
ഈ അണക്കെട്ട്  2000ത്തിലാണ് നിർമ്മിച്ചത്.
2019 ജൂലൈ 2 ന് രാത്രി 9.30 ഓടെ തിവാരെ അണക്കെട്ട് തകർന്നു.
തകർച്ചയുടെ മുൻ ദിവസങ്ങളിൽ നിർത്താതെ പെയ്ത കനത്ത മഴയെത്തുടർന്ന് അണക്കെട്ട് നിറഞ്ഞു കവിഞ്ഞു.
അതിശക്തമായ മഴയാണ് അണക്കെട്ട് തകരാൻ കാരണമായി വിലയിരുത്തപ്പെടുന്നത്.
ഏകദേശം മൂവായിരത്തോളം ജനസംഖ്യയുള്ള ഭേന്ദേവാഡി, ദാദർ, അക്ലെ, റിക്‌തോലി, ഓവാലി, കൽക്കവ്‌നെ, നന്ദിവാസെ എന്നിവയുൾപ്പെടെ താഴ്‌വരയിലുള്ള ഏഴ് ഗ്രാമങ്ങളിലേക്ക് വെള്ളം ഇരച്ചു കയറി.
നിരവധി വീടുകൾ ജലപ്രവാഹത്തിൽ ഒലിച്ചുപോയി.
19 പേർ മരിക്കുകയും നാല് പേരെ കാണാതാവുകയും ചെയ്തു.
ദുരിതാശ്വാസ, രക്ഷാപ്രവർത്തനങ്ങൾ
ദേശീയ ദുരന്ത നിവാരണ സേനയും പൂനെ, സിന്ധുദുർഗ് എന്നിവിടങ്ങളിൽ നിന്നുള്ള അഗ്നിശമന സേനാംഗങ്ങളും രക്ഷാപ്രവർത്തനത്തിന് എത്തി.
ഗ്രാമവാസികളെ മാറ്റി പാർപ്പിച്ചു.
കാണാതായവർക്കായി തിരച്ചിൽ ആരംഭിച്ചു.
മരിച്ചവരുടെ അടുത്ത ബന്ധുക്കൾക്ക് ₹4 ലക്ഷം രൂപ  നഷ്ടപരിഹാരം നൽകുമെന്ന് മഹാരാഷ്ട്ര സംസ്ഥാന മുഖ്യമന്ത്രി ദേവേന്ദ്ര ഫഡ്‌നാവിസ് പ്രഖ്യാപിക്കുകയും പിന്നീട് പ്രത്യേക അന്വേഷണ സംഘം (എസ്‌ഐടി) അന്വേഷണത്തിന് ഉത്തരവിടുകയും ചെയ്തു.
അണക്കെട്ടിന് വിള്ളലുണ്ടായതായി ഗ്രാമവാസികൾ പരാതിപ്പെട്ടിട്ടുണ്ടെന്നും 2018 നവംബറിൽ ജില്ലാ ഭരണകൂടത്തെ അറിയിച്ചിട്ടുണ്ടെന്നും സംസ്ഥാന ജലവിഭവ മന്ത്രി ഗിരീഷ് മഹാജൻ പറഞ്ഞു.
അണക്കെട്ട് തകർന്നുവീണ സ്ഥലത്തിന്റെ അധികാരപരിധിയെച്ചൊല്ലി തർക്കമുണ്ടായി.
തിൻസൂകിയ ഇംഗ്ലീഷ് വിലാസം https://ml.wikipedia.org/wiki/Tinsukia
അസം സംസ്ഥാനത്തിന്റെ കിഴക്കരികിലുള്ള ഒരു ജില്ലയാണ് തിൻസൂക്കിയ .
ജില്ലാ ആസ്ഥാനത്തിനും ഇതേ പേരു തന്നെയാണ്.
1971 നവംബർ വരെ ലഖിം പൂർ ജില്ലയുടേയും തുടർന്ന് ദിബ്രഗഢ് ജില്ലയുടേയും ഭാഗമായി രുന്ന തിൻസൂകിയ പ്രദേശം വേർതിരിക്കപ്പെട്ടാണ് ഇപ്പോഴത്തെ ജില്ല രൂപംകൊണ്ടത്.
ജില്ലയുടെ വിസ്തീർണം: 3790 ച.
; ജനസംഖ്യ: 11,50,146(2001); അതിരുകൾ: വടക്ക്.
, വടക്കു പടിഞ്ഞാറ് ബ്രഹ്മപുത്രാനദി, വടക്കു കിഴക്ക്, തെക്കു കിഴക്ക് അരുണാചൽ പ്രദേശ് , പടിഞ്ഞാറ് ദിബ്രൂഗഢ് ജില്ല.
ബ്രഹ്മപുത്രാ നദീതടത്തിൽ വ്യാപിച്ചു കിടക്കുന്ന തിൻസൂകിയ ഭൂരിഭാഗവും കുന്നുകളാൽ ചുറ്റപ്പെട്ടിരിക്കുന്നു.
പൊതുവേ നിരന്ന ഭൂപ്രകൃതിയുള്ള ജില്ലയുടെ വ.
ഭാഗത്ത് സ്ഥിതി ചെയ്യുന്ന ബ്ലൂ ഹിൽസിൽ നിബിഡമായ നിത്യഹരിത വനങ്ങൾ കാണാം.
ധാരാളം ചെറുനദികൾ ജില്ലയിലൂടെ ഒഴുകുന്നുണ്ടെങ്കിലും ജലസ്രോതസ്സ് എന്ന നിലയിൽ പ്രഥമസ്ഥാനം ബ്രഹ്മപുത്രയ്ക്കാണ് .
കൃഷി , കന്നുകാലിവളർത്തൽ, കോഴിവളർത്തൽ , മത്സ്യബന്ധനം തുടങ്ങിയവയാണ് ജില്ലയിലെ ജനങ്ങളുടെ മുഖ്യ ഉപജീവനമാർഗങ്ങൾ.
പ്രധാനവിളയായ നെല്ലിനു പുറമേ ചോളം , ഗോതമ്പ് , വിവിധയിനം ധാന്യങ്ങൾ, പയറുവർഗങ്ങൾ, എണ്ണക്കുരുക്കൾ തുടങ്ങിയവയും ഇവിടെ ഉത്പാദിപ്പിക്കുന്നുണ്ട്.
അനേകം ചെറുകിട-കൈത്തറി വ്യവസായങ്ങൾ തിൻസൂകി യയിൽ പ്രവർത്തിക്കുന്നുണ്ട്.
ഇന്ത്യയിലെ ആദ്യത്തെ എണ്ണഖനി ഡിഗ്‌ബോയ് (ദിഗ്‌ബോയ്) തിൻസൂകിയയിലാണ്.
ജില്ലയിലെ പ്രധാന ഗതാഗതവാണിജ്യകേന്ദ്രവും തിൻസൂകിയ പട്ടണം തന്നെ.
ജില്ലയിൽ നിന്നും വിപണനം ചെയ്യുന്ന ഉത്പന്നങ്ങളിൽ അസംസ്കൃതഎണ്ണ, കൽക്കരി , പ്രകൃതിവാതകം, പ്ലൈവുഡ് തുടങ്ങിയവയ്ക്കാണ് പ്രാമുഖ്യം.
146 കിലോമീറ്റർ ദേശീയപാതയുൾപ്പെടെ ജില്ലയിൽ സുമാർ1158 കിലോമീറ്റർ ദൈർഘ്യത്തിൽ റോഡുകളുണ്ട്.
ഭാഷയും ജനങ്ങളും
അസമീസ് ആണ് തിൻസൂകിയ ജില്ലയിലെ മുഖ്യ വ്യവഹാര ഭാഷ .
ഹിന്ദു , ക്രിസ്ത്യൻ , മുസ്ലീം എന്നീ പ്രമുഖ മതക്കാർക്കൊപ്പം സിക്ക് - ബൗദ്ധ - ജൈന മതവിഭാഗങ്ങളും ഇവിടെ നിവസിക്കുന്നു.
2001-ലെ സെൻസസ് പ്രകാരം ജില്ലയിലെ സാക്ഷരത 60 ശതമാനത്തിലേറെയാണ് .
ഡിഗ്ബോയ്, തിൻസൂകിയ, മാർഗറീറ്റ് എന്നീ കോളജുകൾ ഉൾപ്പെടെ നിരവധി വിദ്യാഭ്യാസസ്ഥപനങ്ങൾ ജില്ലയിൽ പ്രവർത്തിക്കുന്നു.
പ്രധാനപ്പെട്ട് ഷോപ്പിഗ് മാളുകൾ ATC ഹാൾ തിൻസൂകിയ വിഷ്വൽ മെഗാ മാർട്ട് ATC മാൾ സിറ്റി മാൾ ശാന്തി സൂപ്പർ മാർക്കറ്റ് സൂപ്പർ മാർക്കറ്റ് രംഘാർ കോംപ്ലക്സ് TDA പ്ലാസ സിനീമാ ഹാളുകൾ രംഘാർ സിനീമാ ഹാൾ പാരഡൈസ് സിനീമാ ഹാൾ കോറനേഷൻ സിനിമാ ഹാൾ രേണുക സിനീമാ ഹാൾ l ഫൺ സിനീമാ (Multiplex with 2 screens) തിൻസൂകിയായിലെ ചില പ്രധാന സ്ഥലങ്ങൾ തിലിംഗ മന്ദിർ തിൻസൂകിയായിലെ റയിൽവെ റെയിൽവെ മ്യൂസിയം.
ദി ദിബു സൈഖോവ നാഷണൽ പാർക്ക്.
ആസാമിലെ ഏറ്റവും വലിയ റയിൽവെ സ്റ്റേഷൻ ടിൻസുക്കിയ.
ഏഷ്യയിലെ ഏറ്റവും പഴക്കമുള്ള ദി ഡിഗ്ബോയ് റിഫനറി.
പ്രസിദ്ധമായ ഹിന്ദു ക്ഷേത്രം ബൽ ക്ഷേത്രം അഥവാ തിലിംഗ മന്ദിർ തിൻസൂക്കിയ.
വന്ദന ഷോറൂം അപ്പർ ആസം ഹോട്ടലുകൾ ഹോട്ടൽ ബല്ലേരിന ഹോട്ടൽ സെന്റർ പോയിന്റ് ഹോട്ടൽ റോയൽ ഹൈനസ്സ്, ജി.എൻ.ബി. രോഡ് ടിൻസുക്കിയ ഹോട്ടൽ ഹൈവെ ഹോട്ടൽ ബല്ലേരിന ഹൊട്ടൽ കെ.എഫ് റെസ്റ്റോറന്റ് ഹോട്ടൽ അരോമ റസിഡൻസി ഹോട്ടൽ രംഘർ റസിഡൻഷിയ ഹോട്ടൽ പ്രസിഡന്റ് ഹോട്ടൽ ജ്യോതി ഹോട്ടൽ മദ്രാസ് ഹോട്ടൽ റിറ്റ്സ് പത്മിനി റിസോർട് വിദ്യാഭ്യാസ സ്ഥാപനങ്ങൾ സ്കൂളുകൾ വിവേകാനന്ദ കേന്ദ്രീയ വിദ്യാലയം തിൻസുക്കിയ് ഔവർ എ.ബി.സി. അക്കാഡമി, ബോർഗുരി കോർട്ട് തിനാലി സെയിന്റ് സ്റ്റീഫൻസ് ഹൈ സ്കൂൾ, ബോർദോലി നഗർ ബഗവത് വിദ്യാമന്ദിർ ഹൈസ്കൂൾ, ശ്രീപുരിയ ഡോൺ ബോസ്കൊ ഹൈസ്കൂൾ തിൻസൂക്കിയ] ഡോൺ ബോസ്കൊ ഹൈസ്കൂൾ ഹിന്ദി ഇംഗ്ലീഷ് ഹൈസ്കൂൾ ഹോളി ചൈൽഡ് ഗേൾസ്/ബോയിസ് ഹൈസ്കൂൾ ബേബീസ് നഴ്സറി സ്കൂൾ ബഡ്സ് നഴ്സറി സ്കൂൾ ഡോൺ ബോസ്കോ ഹൈസ്കൂളിലെ പള്ളി സേനായിറാം ഹൈ സ്കൂൾ ഹിന്ദുസ്താനി വിദ്യാലയം പൈൻവുഡ് സ്കൂൾ ബിമല പ്രസാദ് ചാലിയ നഗർ സ്കൂൾ ആദർശ പാർതോമിക് സ്കൂൾ സാർവജനിക് ബാലികാ വിദ്യാലയ സാർവജനിക് ഹിന്ദി ബാലികാ വിദ്യാലയാ തിൻസൂകിയ ലാകോളേജ് ഒരു കാഴ്ച സോമർജ്യോതി ഗുരു തേജ്ബഹദൂർ അക്കാഡമി ബംഗാളി ഗേൾസ് ഹൈസ്കൂൾ റയിൽവേ ഹൈസ്കൂൾ ഡൽഹി പബ്ലിക് സ്കൂൾ തിൻസുകിയ ബങ്കീയ വിദ്യാലയാ ബോർഗുഡി ഹൈസ്കൂൾ തിൻസൂക്കിയ ഇംഗ്ലീഷ് അക്കാഡമി ജാതീയ വിദ്യാലയാ ഡോൺ ബോസ്കൊ ബൈബിൾ സ്കൂൾ കോളേജുകൾ തിൻസൂകിയ കോളേജ് വിമെൻസ് കോളേജ് ACE കോളേജ് ഓഫ് കോമേഴ്സ് G.S. ലോഹിയ ഗേൾസ് കോളേജ് പൈൻവുഡ് റെസിഡൻഷിയൽ കോളേജ് B.B. മെമ്മോറിയൽ ജൂനിയർ കോളേജ് C.T. കോളേജ് തിൻസൂകിയാ ലോ കോളേജ് അവലംബം പുറത്തേക്കുള്ള കണ്ണികൾ http://www.tinsukia.nic.in/index.asp http://www.mapsofindia.com/maps/assam/districts/tinsukia.htm http://tinsukiajudiciary.gov.in/%5Bപ്രവർത്തിക്കാത്ത+കണ്ണി%5D http://www.drdatinsukia.com/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിൻസൂകിയ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിർമിദി ഇംഗ്ലീഷ് വിലാസം https://ml.wikipedia.org/wiki/Tirmidhi
തിർമിദി എന്നറിയപ്പെടുന്ന അബു മൂസാ മുഹമ്മദ് ബിൻ ഈസാ ബിൻ സൗരാഹ് ബിൻ മൂസാ ബിൻ ദഖാക് അൽ സുലാമി അൽ തിർമിദി (824-892) പ്രമുഖ ഇസ്ലാമിക പണ്ഡിതനാണ്.
അദ്ദേഹത്തിന്റെ അൽ ജാമി അൽ സഹീഹ് എന്ന ഹദീസ് സമാഹരണം ഇസ്ലാമിന്റെ ആധികാരിക ഗ്രന്ഥങ്ങളിൽ ഒന്നാണ്.
ഇത് സുനൻ അൽ തിർമിദി എന്ന പേരിൽ അറിയപ്പെടുന്നു.
അദ്ദേഹത്തിന്റെ ജനനവും മരണവും അന്നത്തെ ഇറാന്റെ ഭാഗമായിരുന്ന ഖുറാസാനിലെ തേംസിന്റെ പ്രാന്തപ്രദേശമായ ബാഗ്-ൽ ആയിരുന്നു.
ബനൂ സുലൈം ഗോത്രജൻ ആയിരുന്ന തിർമിദി ഇരുപത് വയസ്സു മുതൽ പഠനാർത്ഥം വളരെയധികം യാത്ര ചെയ്തിരുന്നു.
കൂഫ, ബസ്ര, ഹിജാസ് എന്നിവിടങ്ങൾ സന്ദർശിച്ചിരുന്ന അദ്ദേഹം കുത്തൈബാ ബിൻ സൈദ്, ബുഖാരി, മുസ്ലിം നിഷാപുരി, അബൂ ദാവൂദ് എന്നിവരുമായി ബന്ധം പുലർത്തിയിരുന്നു.
അദ്ദേഹം തന്റെ ജീവിതകാലത്തെ അവസാന രണ്ടുവർഷം അന്ധനായിരുന്നു.
ബുഖാരിയുടെ വിയോഗത്തിൽ മനം നൊന്ത് അമിതമായി കണ്ണീരൊഴുക്കിയതിനാലാണ് അദ്ദേഹത്തിന് അന്ധത ബാധിച്ചതെന്ന് പറയപ്പെടുന്നു.
അദ്ദേഹം പ്രാദേശികമായി ഇസാ തിർമിദി , തിർമിദ് ബാബ എന്നീ പേരുകളിൽ അറിയപ്പെട്ടിരുന്നു.
ഒൻപത് പുസ്തകങ്ങളുടെ രചയിതാവായ അദ്ദേഹത്തിന്റെ സുനൻ അൽ തിർമിദി, അൽ ല്ലൽ അൽ കബീർ,ഷമാ'ഇൽ എന്നിവ പ്രശസ്തമാണ്.
അദ്ദേഹത്തിന്റെ നാലു കൃതികളേ ഇപ്പോൾ അവശേഷിക്കുന്നുള്ളൂ.
തിഹാർ ജയിൽ ഇംഗ്ലീഷ് വിലാസം https://ml.wikipedia.org/wiki/Tihar_Jail
തെക്കനേഷ്യയിലെ ഏറ്റവും വലിയ തടവുകേന്ദ്രമാണ് തിഹാർ ജയിൽ .
തിഹാർ പ്രിസൺസ്, തിഹാർ ആശ്രമം എന്നും ഇതു അറിയപ്പെടുന്നു.
ന്യൂഡൽഹിയ്ക്ക് പടിഞ്ഞാറ് ചാണക്യപുരയിൽ നിന്ന് ഏഴ് കിലോമീറ്റർ അകലെയാണ് തിഹാർ ജയിൽ സ്ഥിതിചെയ്യുന്നത്.